Document ID: /roh_data/filtered/fineweb-2-filterrobots_roh.jsonl.gz/33475

Ludovic Magnin ha cumenzà sia carriera sco trenader dal FC Turitg cun ina terrada: Ils Grasshoppers battan il club da ballape da Turitg cun 1:0. Jeffrén Suárez ha decidì il derby turitges cun in goal en la 16avla minuta.
Ed a las ulteriuras partidas ha la 23avla runda purtà ils suandants resultats:
- Lucerna cuntinuescha sia seria da victorias e gudogna cunter Thun cun 2:1
- Quels da la Svizra da l'Ost han nizzegià lur avantatg da chasa: Son Gagl ha battì Lugano cun 3:0
- Il gieu Losanna cunter Basilea ha stuì vegnir refiers pervi da terren schelà ed ier han ils Young Boys battì Sion cun 1:0. Damai han els in avantatg dad 11 puncts tar il concurrent da la Basilea.
RR novitads 18:00